***Shivers*** er en kanadisk science fiction-grøsser fra 1975 regissert av David Cronenberg. Filmen handler om beboerne ved et fasjonabelt bygningskompleks som blir infisert av et menneskeskapt virus som forvandler dem til sex-gale zombier. Dette var Cronenbergs første spillefilm og innbrakte ham prisen som beste regissør ved Sitges Film Festival i Spania.

Filmen ble omstridt, men også den mest innbringende kinofilmen i Canada i 1975.

Den er også kjent under titler som *The Parasite Murders* og *They Came from Within.*

Handling
--------

Handlingen er lagt til et nyåpnet, isolert, men luksuriøst boligkompleks i utkanten av Montréal. Komplekset huser til og med en egen medisinsk klinikk.

En av beboerne, en forsker, driver med tvilsomme forsøk med parasitter som skal benyttes i organtransplantasjoner. Organismen han skaper er en kombinasjon av afrodisiakum og kjønnssykdom. Han tester det ut på sin unge elskerinne, som deretter blir sex-gal og sprer det videre til andre beboere. Da han skjønner at forsøket har gått veldig galt dreper han henne - og etterpå seg selv. Men organismen lever videre og forsetter å smitte beboerne og dermed gjør dem til sex-gale zombier. Huslegen Roger St. Luc er snart den eneste som ennå ikke er blitt smittet. Når han skjønner at galskapen ikke lar seg stoppe forsøker han å flykte fra det isolerte samfunnet.

Om filmen
---------

### Popularitet og økonomi

*Shivers* innbrakte ca $5 millioner.

Produksjonskostnadene var på $185 000.

### Anmelderne

Anmelderne gav den forholdsvis god omtale, noe som gjenspeiles i at den har fått 88 % på Rotten Tomatoes. Den amerikanske filmanmelderen Roger Ebert gav den 2,5 av 4 stjerner og beskrev den som innovativ og effektiv, til tross for at den hadde et beskjedent budsjett. Leonard Maltin har bare gitt den 1,5 av 4 stjerner.

### Annet

*Shivers* ble innspilt fra 21. august til 17. september 1974. Opptakene ble gjort i et boligkompleks på Nuns' Island, ei øy som er en del av byen Montréal.

Noen har sett Shivers som en kommentar til de dekadente 70-årenenes manglende moral, andre som et varsel for den kommende AlDS-tidsalderen.

Filmen ble så omstridt da den kom at den ble debattert i det Canadiske parlamentet. Ved siden av innholdet oppstod det også strid da det ble kjent at Cronenberg hadde brukt statlige midler for å finansiere den. Den canadiske journalisten Robert Fulford gikk hardt ut og kalte filmen det mest nedrige han hadde sett. Han gjorde også et poeng av at den var finansiert med statlige midler, og skrev blant annet: «You Should Know How Bad This Movie Is, You Paid For It». Cronenberg merket virkningen. Han fikk større problemer med å finansiere andre filmer og ble kastet ut av leiligheten sin i Toronto på det huseieren kalte «moralsk grunnlag».

Filmen ble ikke vist på norsk kino, men ble utgitt på leievideo av Nord Video rundt 1982.

Rollebesetning
--------------

* Fred Doederlin – Dr. Emil Hobbes
* Paul Hampton – Roger St. Luc
* Lynn Lowry – Nurse Forsythe
* Barbara Steele – Betts
* Ronald Mlodzik – Merrick
* Joe Silver – Rollo Linsky
* Alan Migicovsky – Nicholas Tudor
* Susan Petrie – Janine Tudor
* Barry Boldero – Det. Heller
* Vlasta Vrána – Kresimer Sviben
* Silvie Debois – Benda Sviben

Referanser
----------

1. ↑  IMDb awards
2. 1 2  «Shivers - Humanity Collapsing From Within». *Filmotomy* **(engelsk)**. 18. juli 2018. Besøkt 7. august 2019. «Having only been made for $185,000, within a year it had made $5 million, which made it the most profitable Canadian feature film up to that time.»
3. ↑  «Shivers (They Came from Within) (The Parasite Murders)». *www.rottentomatoes.com*. Besøkt 20. januar 2020.
4. ↑  Ebert, Roger. «They Came from Within / Shivers Movie Review (1976) | Roger Ebert». *www.rogerebert.com* **(engelsk)**. Besøkt 11. juli 2019.
5. ↑  Maltin, Leonard (3. september 2013). *Leonard Maltin's 2014 Movie Guide* **(engelsk)**. Penguin. ISBN 978-1-101-60955-2.
6. ↑  IMDb business/filming dates
7. ↑  IMDb location
8. ↑  Filmbasen - Shivers Arkivert 3. desember 2013 hos Wayback Machine.
9. ↑  Fulford, Robert (September 1975), «You should know how bad this film is. After all, you paid for it», *Saturday Night*: 83
10. ↑  Le cinéma de David Cronenberg et la peinture de Francis Bacon - Regards croisés
11. ↑  Lars-Erik Lie (9. mars 2015). «attackofthekillerkast.com - Shivers på Video2000». Besøkt 15.4.2016.

Eksterne lenker
---------------

* (en) *Shivers* på Internet Movie Database Rediger på Wikidata

* (no) *Shivers* hos Filmfront Rediger på Wikidata

* (sv) *Shivers* i Svensk Filmdatabas Rediger på Wikidata

* (en) *Shivers* på AllMovie Rediger på Wikidata

* (fr) *Shivers* på Allociné Rediger på Wikidata

* (nl) *Shivers* på MovieMeter Rediger på Wikidata

* (en) *Shivers* på Turner Classic Movies Rediger på Wikidata

* (en) *Shivers* på Rotten Tomatoes Rediger på Wikidata

* (en) *Shivers* på Metacritic Rediger på Wikidata

| * v
* d
* r
Filmer regissert av David Cronenberg |
| --- |
| 1970-tallet | 
* *Shivers* (1975)
* *Rabid* (1977)
* *Fast Company* (1979)
* *The Brood* (1979)

 |
| 1980-tallet | 
* *Scanners* (1981)
* *Videodrome* (1983)
* *Mørke krefter* (1983)
* *Fluen* (1986)
* *Tvillingskjebner* (1988)

 |
| 1990-tallet | 
* *Naked Lunch* (1991)
* *M. Butterfly* (1993)
* *Crash* (1996)
* *eXistenZ* (1999)

 |
| 2000-tallet | 
* *Spider* (2002)
* *A History of Violence* (2005)
* *Eastern Promises* (2007)

 |
| 2010-tallet | 
* *A Dangerous Method* (2011)
* *Cosmopolis* (2012)
* *Maps to the Stars* (2014)

 |


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** BNF **·** BNF (data) **·** SUDOC
 |